行街路過，老婆話Openrice見過comment，又未食嘢，於是一試。地方比較陳舊，但幾多人，有8、9成滿。剛好有兩人起身攝到位。叫咗兩個茶餐，蕃茄豬扒意粉，白汁雞翼意粉、檬茶和咖啡。不過樓面得一個妹妹睇檔，又要落單，又要執枱，又要遞餐。我地碟意粉到咗，張枱都未執同擺位，於是不斷的等、、、食味都OK，但我地發覺遲過我地落單既人，叫同樣嘅嘢，份量至少比我地多三份一。飲品一般，冇乜特別。有其他選擇，都應該唔會再嚟。